Likumprojekts

**Grozījumi Būvniecības likumā**

Izdarīt Būvniecības likumā (Latvijas Vēstnesis, 2013, 146.nr.; 2014, 21., 84., 140.nr.; 2015, 122.nr., 251.nr., 2016, 241.nr., 2017, 128 nr.) šādus grozījumus:

1. Papildināt likumu ar 25., 26., 27., 28., 29. un 30.pantu šādā redakcijā:

“**25.pants. Administratīvā atbildība patvaļīgās būvniecības jomā**

(1) Par pirmās grupas būves, tās daļas vai iekšējo inženiertīklu uzsāktiem vai veiktiem būvdarbiem, ja:

1) paskaidrojuma raksts vai apliecinājuma karte ir akceptēta, bet nav izdarīta atzīme par būvdarbu uzsākšanas nosacījumu izpildi – fiziskajām personām –piemēro brīdinājumu vai naudas sodu līdz piecām naudas soda vienībām, juridiskajām personām – piemēro brīdinājumu vai naudas sodu no piecām līdz piecpadsmit naudas soda vienībām;

2) nepieciešams paskaidrojuma raksts vai apliecinājuma karte un tas vai tā nav akceptēta – fiziskajām personām – piemēro naudas sodu no piecām līdz piecpadsmit naudas soda vienībām, juridiskajām personām – piemēro naudas sodu no piecpadsmit līdz piecdesmit naudas soda vienībām.

(2) Par otrās vai trešās grupas būves vai tās daļā uzsāktiem vai veiktiem būvdarbiem, ja:

1) paskaidrojuma raksts ir akceptēts, bet nav izdarīta atzīme par būvdarbu uzsākšanas nosacījumu izpildi – fiziskajām personām – piemēro brīdinājumu vai naudas sodu līdz piecām naudas soda vienībām, juridiskajām personām – piemēro brīdinājumu vai naudas sodu no piecām līdz divdesmit naudas soda vienībām;

2) apliecinājuma karte ir akceptēta, bet nav izdarīta atzīme par būvdarbu uzsākšanas nosacījumu izpildi – fiziskajām personām – piemēro brīdinājumu vai naudas sodu līdz piecām naudas soda vienībām, juridiskajām personām – piemēro brīdinājumu vai naudas sodu no piecām līdz trīsdesmit naudas soda vienībām;

3) nepieciešams paskaidrojuma raksts un tas nav akceptēts – fiziskajām personām – piemēro brīdinājumu vai naudas sodu no desmit līdz divdesmit naudas soda vienībām, juridiskajām personām – piemēro brīdinājumu vai naudas sodu no divdesmit līdz divsimt naudas soda vienībām;

4) nepieciešama apliecinājuma karte un tā nav akceptēta – fiziskajām personām – piemēro naudas sodu no piecpadsmit līdz trīsdesmit naudas soda vienībām, juridiskajām personām – piemēro naudas sodu no trīsdesmit līdz trīssimt naudas soda vienībām.

(3) Par otrās grupas būves vai tās daļā uzsāktu vai veiktu atjaunošanu vai restaurāciju, ja:

1) būvatļauja ir izdota, bet nav izdarīta atzīme par būvdarbu uzsākšanas nosacījumu izpildi – fiziskajām personām – piemēro brīdinājumu vai naudas sodu līdz desmit naudas soda vienībām, juridiskajām personām – piemēro naudas sodu no desmit līdz simt naudas soda vienībām;

2) būvatļauja ir izdota, bet nav izdarīta atzīme par projektēšanas nosacījumu izpildi – fiziskajām personām – piemēro brīdinājumu vai naudas sodu no divpadsmit līdz divdesmit piecām naudas soda vienībām, juridiskajām personām – piemēro naudas sodu no divdesmit piecām līdz divsimt piecdesmit naudas soda vienībām;

3) nepieciešama būvatļauja un tā nav izdota – fiziskajām personām – piemēro naudas sodu no divdesmit piecām līdz piecdesmit naudas soda vienībām, juridiskajām personām – piemēro naudas sodu no piecdesmit līdz piecsimt naudas soda vienībām.

(4) Par otrās grupas būves vai tās daļā uzsāktu vai veiktu ierīkošanu, pārbūvi vai nojaukšanu vai trešās grupas būves vai tās daļā uzsāktu vai veiktu atjaunošanu vai restaurāciju, ja:

1) būvatļauja ir izdota, bet nav izdarīta atzīme par būvdarbu uzsākšanas nosacījumu izpildi – fiziskajām personām – piemēro brīdinājumu vai naudas sodu līdz desmit naudas soda vienībām, juridiskajām personām – piemēro naudas sodu no desmit līdz simt naudas soda vienībām;

2) būvatļauja ir izdota, bet nav izdarīta atzīme par projektēšanas nosacījumu izpildi – fiziskajām personām – piemēro naudas sodu no divdesmit piecām līdz piecdesmit naudas soda vienībām, juridiskajām personām – piemēro naudas sodu no piecdesmit līdz piecsimt naudas soda vienībām;

3) nepieciešama būvatļauja un tā nav izdota – fiziskajām personām – piemēro naudas sodu no piecdesmit līdz simt naudas soda vienībām, juridiskajām personām – piemēro naudas sodu no simt līdz tūkstoš naudas soda vienībām.

(5) Par otrās grupas būves vai tās daļā uzsāktu vai veiktu jaunu būvniecību vai novietošanu vai trešās grupas būves vai tās daļā uzsāktu vai veiktu ierīkošanu, pārbūvi vai nojaukšanu, ja:

1) būvatļauja ir izdota, bet nav izdarīta atzīme par būvdarbu uzsākšanas nosacījumu izpildi – fiziskajām personām – piemēro brīdinājumu vai naudas sodu līdz desmit naudas soda vienībām, juridiskajām personām – piemēro naudas sodu no desmit līdz simt naudas soda vienībām;

2) būvatļauja ir izdota, bet nav izdarīta atzīme par projektēšanas nosacījumu izpildi – fiziskajām personām – piemēro naudas sodu no piecdesmit līdz simt naudas soda vienībām, juridiskajām personām – piemēro naudas sodu no simt līdz tūkstoš naudas soda vienībām;

2) nepieciešama būvatļauja un tā nav izdota – fiziskajām personām – piemēro naudas sodu no simt līdz divsimt naudas soda vienībām, juridiskajām personām – piemēro naudas sodu no divsimt līdz tūkstoš četrisimt divdesmit naudas soda vienībām.

(6) Par trešās grupas būves vai tās daļā uzsāktu vai veiktu jaunu būvniecību vai novietošanu, ja:

1) būvatļauja ir izdota, bet nav izdarīta atzīme par būvdarbu uzsākšanas nosacījumu izpildi – fiziskajām personām – piemēro brīdinājumu vai naudas sodu līdz desmit naudas soda vienībām, juridiskajām personām – piemēro naudas sodu no desmit līdz simt naudas soda vienībām;

2) būvatļauja ir izdota, bet nav izdarīta atzīme par projektēšanas nosacījumu izpildi – fiziskajām personām – piemēro naudas sodu no simt līdz divsimt naudas soda vienībām, juridiskajām personām – piemēro naudas sodu no divsimt līdz tūkstoš četrisimt divdesmit naudas soda vienībām;

3) nepieciešama būvatļauja un tā nav izdota – fiziskajām personām – piemēro naudas sodu no divsimt līdz divsimtastoņdesmit naudas soda vienībām, juridiskajām personām – piemēro naudas sodu no četrsimt līdz tūkstoš četrisimt divdesmit naudas soda vienībām;

(7) Par būvdarbu veikšanu ar atkāpēm no būvniecības ieceres dokumentiem, ja izmaiņas būvniecības ieceres dokumentos nebija saskaņotas šā likuma noteiktajā kārtībā un ir konstatētas atkāpes no:

1) paskaidrojuma raksta – fiziskajām personām – piemēro brīdinājumu vai naudas sodu no piecām līdz desmit naudas soda vienībām, juridiskajām personām – piemēro brīdinājumu vai naudas sodu no desmit līdz divdesmit piecām naudas soda vienībām;

2) apliecinājuma kartes – fiziskajām personām – piemēro brīdinājumu vai naudas sodu no piecām līdz piecpadsmit naudas soda vienībām, juridiskajām personām – piemēro brīdinājumu vai naudas sodu no piecpadsmit līdz piecdesmit naudas soda vienībām;

3) būvprojekta – fiziskajām personām – piemēro brīdinājumu vai naudas sodu no divdesmit līdz divsimt naudas soda vienībām, juridiskajām personām – piemēro brīdinājumu vai naudas sodu no divdesmit līdz tūkstoš četrisimt divdesmit naudas soda vienībām.

(8) Par būves vai tās daļas ekspluatāciju neatbilstoši projektētajam lietošanas veidam, ja tā ir:

1) pirmās grupas būve vai tās daļa – fiziskajām personām – piemēro brīdinājumu vai naudas sodu līdz piecām naudas soda vienībām, juridiskajām personām – piemēro naudas sodu no piecām līdz divdesmit piecām naudas soda vienībām;

2) otrās grupas būve vai tās daļa – fiziskajām personām – piemēro naudas sodu no divpadsmit līdz divdesmit piecām naudas soda vienībām, juridiskajām personām – piemēro naudas sodu no divdesmit piecām līdz divsimt piecdesmit naudas soda vienībām;

3) trešās grupas būve vai tās daļa – fiziskajām personām – piemēro naudas sodu no divdesmit piecām līdz simt naudas soda vienībām, juridiskajām personām – piemēro naudas sodu no piecdesmit līdz piecsimt naudas soda vienībām.

**26. pants. Administratīvā atbildība būvdarbu pārtraukšanas un apturēšanas jomā**

Par būves konservācijas vai norobežošanas neveikšanu vai veikšanu neievērojot būvniecības jomas normatīvo aktu prasībām – fiziskajām personām – piemēro naudas sodu no piecdesmit līdz simt naudas soda vienībām, juridiskajām personām – piemēro naudas sodu no simt līdz tūkstoš četrisimt divdesmit naudas soda vienībām.

**27.pants. Administratīvā atbildība būvniecības apdrošināšanas jomā**

Par būvdarbu veikšanu bez atbilstošas civiltiesiskās atbildības apdrošināšanas – fiziskajām personām – piemēro naudas sodu no divpadsmit līdz divdesmit piecām naudas soda vienībām, juridiskajām personām – piemēro naudas sodu no divdesmit piecām līdz divsimt piecdesmit naudas soda vienībām.

**28.pants. Administratīvā atbildība būvju ekspluatācijas jomā**

(1) Par publiskas ēkas periodiskās tehniskās apsekošanas neveikšanu noteiktajos termiņos – fiziskajām personām piemēro brīdinājumu vai naudas sodu līdz divdesmit piecām naudas soda vienībām, juridiskajām personām – piemēro naudas sodu no divdesmit piecām līdz simt naudas soda vienībām.

(2) Par būves vai tās daļas izmantošanu līdz tās pieņemšanai ekspluatācijā, ja tā ir:

1) pirmās grupas būve vai tās daļa – fiziskajām personām – piemēro brīdinājumu vai naudas sodu līdz piecām naudas soda vienībām, juridiskajām personām – piemēro naudas sodu no piecām līdz divdesmit piecām naudas soda vienībām;

2) otrās grupas būve vai tās daļa – fiziskajām personām – piemēro naudas sodu no divdesmit piecām līdz piecdesmit naudas soda vienībām, juridiskajām personām – piemēro naudas sodu no piecdesmit līdz piecsimt naudas soda vienībām;

3) trešās grupas būve vai tās daļa – fiziskajām personām – piemēro naudas sodu no piecdesmit līdz divsimtastoņdesmit naudas soda vienībām, juridiskajām personām – piemēro naudas sodu no simt līdz tūkstoš četrisimt divdesmit naudas soda vienībām.

(3) Par būves vai tās daļas lietošanu vai pieļaušanu lietot, ja būve vai tās daļa ir tādā stāvoklī, ka tās lietošana ir bīstama – fiziskajām personām – piemēro naudas sodu no piecdesmit līdz simt naudas soda vienībām, juridiskajām personām – piemēro naudas sodu no simt līdz tūkstoš četrisimt divdesmit naudas soda vienībām.

**29.pants. Administratīvā atbildība būvizstrādājumu jomā**

(1) Par tādu būvizstrādājumu laišanu tirgū, piedāvāšanu vai pārdošanu, kuri nav nodrošināti ar normatīvajos aktos noteikto atbilstību apliecinošo dokumentāciju vai kuri ir nodrošināti ar atbilstību apliecinošo dokumentāciju, kuras saturs neatbilst normatīvajos aktos noteiktajām prasībām – fiziskajām un juridiskajām personām piemēro naudas sodu no simt līdz trīstūkstoš naudas soda vienībām.

(2) Par tādu būvizstrādājumu laišanu tirgū, piedāvāšanu vai pārdošanu, kuri nav novērtēti saskaņā ar saskaņotajām tehniskajām specifikācijām vai piemērojamajiem standartiem – fiziskajām un juridiskajām personām piemēro naudas sodu no simtčetrdesmit līdz četrtūkstoš naudas soda vienībām.

(3) Par tādu būvizstrādājumu laišanu tirgū, piedāvāšanu vai pārdošanu, kuru faktiskās ekspluatācijas īpašības neatbilst deklarētajām – fiziskajām un juridiskajām personām piemēro naudas sodu no simt četrdesmit līdz četrtūkstoš naudas soda vienībām.

(4) Par tādu būvizstrādājumu pielietošanu būvdarbu procesā, kuriem nav atbilstību apliecinošas dokumentācijas – fiziskajām personām – piemēro naudas sodu no piecdesmit sešām līdz simt četrdesmit naudas soda vienībām, juridiskajām personām – piemēro naudas sodu no divsimt līdz četrtūkstoš naudas soda vienībām.

**30.pants. Kompetence sodu piemērošanā**

(1) Administratīvo pārkāpumu procesu par šā likuma 25., 26., 27., 28. pantā un 29. panta ceturtajā daļā minētajiem pārkāpumiem veic būvvalde vai institūcija, kas pilda būvvaldes funkcijas.

(2) Administratīvo pārkāpumu procesu par šā likuma 25., 26., 27., 28. pantā un 29. panta ceturtajā daļā minētajiem pārkāpumiem uzsāk būvvalde. Administratīvā pārkāpuma lietas sagatavošanu izskatīšanai un administratīvā pārkāpuma lietas izskatīšanu un lēmuma pieņemšanu par šā likuma 25., 26., 27., 28. pantā un 29. panta ceturtajā daļā minētajiem pārkāpumiem veic pašvaldības administratīvā komisija.

(3) Administratīvo pārkāpumu procesu par šā likuma 29. panta pirmajā, otrajā un trešajā daļā minētajiem pārkāpumiem veic Patērētāju tiesību aizsardzības centrs.”

2. Papildināt pārejas noteikumus ar 20.punktu šādā redakcijā:

“15. Šā likuma 25., 26., 27., 28., 29. un 30.pants stājas spēkā vienlaikus ar Administratīvo pārkāpumu procesa likumu.”

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

Lazarevs, 67013035

Andris.Lazarevs@em.gov.lv